
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2049163/5678 (1) 

Ανάθεση εργασίας πέραν του κανονικού ωραρίου και κα¬ 
θορισμός αποζημίωσης για υλοποίηση Κοινοτικού Συμ¬ 
βολαίου για διενέργεια ειδικής έρευνας - πιλότου επί 

των προμηθειών του Δημόσιου Τομέα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «περί συστάσεως Γ.Σ.ΕΣΥΕ», του Π.Δ. 
545/88 «περί οργανισμού του ΥΠΕΘΟ», του Ν.Δ. 532/91 
νέου οργανισμού της Γ.Σ. ΕΣΥΕ και του άρθρου 40 του Ν. 
849/78. 

β) Του Ν. 992/79 «περί οργανώσεως των διοικητικών 
Υπηρεσιών για την εφαρμογή της Συνθήκης Προσχωρή- 
σεως της Ελλάδος εις τας Ευρωπαϊκός Κοινότητας και 
ρυθμίοεως συναφών θεσμικών και οργανωτικών θεμάτων 
(άρθρο 35). 

γ) Του Ν.Δ. 1558/85 «Κυβέρνηση και Κυβερνητικά Όρ¬ 
γανα» καθώς και του συμπληρωματικού Ν. 2081/92. 

2. Την 9611 /3860/3.4.1980 (ΦΕΚ 444/5.5.1980 τ. Β’) 
κοινή απόφαση των Υπουργών Συντονισμού και Οικονομι¬ 
κών με θέμα «Εμφάνιση χρηματικών δοσοληψιών του Ελ¬ 
ληνικού Δημοσίου μετά των Ευρωπαϊκών Κοινοτήτων». 

3. Την απόφαση αριθ. Υ. 2009/20.5.93 (ΦΕΚ 365/Β) 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

4. Την Υ 1687/17.2.1992 απόφαση του Υπουργού 
ΥΠΕΘΟ «περί καθορισμού αρμοδιοτήτων των Υφυπουρ¬ 
γών Εθνικής Οικονομίας» καθώς και την τροποποιητική 
αυτής αριθ. Υ. 1723/16.3.1992. 

5. Την απόφαση αριθ. 24587/Β/2506/23.12.1992 
«περί αναθέσεως στην Γ.Γ. ΕΣΥΕ έρευνας - πιλότου επί 
των προμηθειών του Δημόσιου Τομέα» όπως αυτή τρο¬ 
ποποιήθηκε την απόφαση αριθ. 9823/ Β/ 838/ 
30.4.1993. 

6. Το Συμβόλαιο αριθ. 2562006 που έχει υπογράφει με¬ 
ταξύ του Γενικού Γραμματέα της ΕΣΥΕ και του Γενικού 

Διευθυντού της ΕΙΙΗ03ΤΑΤ δια του οποίου χρηματοδο¬ 
τείται η έρευνα με ποσό ύψους 50.000 Ε01Ι8. 

7. Η κατά μήνα αποζημίωση δεν θα υπερβαίνει τις μη¬ 
νιαίες αποδοχές. 

8. Τις υποχρεώσεις που έχει αναλάβει η Γ.Γ. ΕΣΥΕ ένα¬ 
ντι των Κανονισμών της ΕΟΚ καθώς και έναντι του ειδικού 
συμβολαίου που έχει υπογράφει από την ΕυΒΟδΤΑΤ και 
την Προϊσταμένη αρχή της Γ.Γ. ΕΣΥΕ. 

9. Σχετική εισήγηση της Δ/-σης Βιομηχανίας και Εξωτε¬ 
ρικό Εμπορίου. 

10. Το γεγονός ότι: α) για την εκτέλεση της ανωτέρω 
εργασίας για λογαριασμό της ΕΟΚ εισρέει συνάλλαγμα 
στη Χώρα σε Ευρωπαϊκές Λογιστικές μονάδες και β) πρό¬ 
κειται για κατ’ αποκοπή αμοιβή, σύμφωνα με τις διατάξεις 
του άρθρου 35 παρ. 5 και 6β, του Ν. 992/79 (ΦΕΚ 280/Α/ 
21.2.1979) και όχι για υπερωιακή αμοιβή σύμφωνα με τις 
διατάξεις του Ν. 1505/84, άρθρο 17 όπως συμπληρώθηκε 
με το άρθρο 7 του Ν. 1810/88, αποφασίζουμε: 

1. Εγκρίνουμε την απασχόληση πέραν της υποχρεωτι¬ 
κής ημερήσιας εργασίας (απογεύματα - Σάββατα - Κυρια¬ 
κές - αργίες) υπαλλήλων της Γ.Γ. ΕΣΥΕ μονίμων, με σύμ¬ 
βαση Ι.Δ. και ιδιωτών - συνεργατών για την εκτέλεση της 
ζητούμενης έρευνας επί των προμηθειών του Δημόσιου 
Τομέα και συγκεκριμένα: 

Α' Φάση: Από 1η Ιουλίου έως 30.11.1993. 

Έρευνα σε μονάδες του Δημοσίου τομέα κατά κλάδο 
ΣΤΑΚΟΔ. 

Η εργασία θα απαιτήσει τις ακόλουθες εργασίες: 

- Οργανωτικές εργασίες έρευνας. 

- Κατάρτιση - εκτύπωση ερωτηματολογίων και ενημε¬ 
ρωτικών επιστολών. 

- Κατάρτιση σχεδίων πινακοποίησης αποτελεσμάτων. 

- Κατάρτιση Μητρώου - Επιλογή δείγματος. 

- Αποστολή επιστολών για ενημέρωση. 

- Εκπαίδευση προσωπικού. 

- Συμπλήρωση ερωτηματολογίων με συνεντεύξεις. 

- Έλεγχος και κωδικογράφηση ερωτηματολογίων. 

- Μηχανογράφηση, επεξεργασία στοιχείων (κατάρτιση 
προγραμμάτων - εισαγωγή δεδομένων). 

- Κατάρτιση πινάκων. 

- Κατάρτιση μελέτης βάσει αποτελεσμάτων. 

Β' Φάση: από 1.12.1993 έως 30.4.1994. 

Έρευνα σε μεταποιητικές και εμπορικές μονάδες που 
προμηθεύουν το Ελληνικό Δημόσιο τομέα όσο και το Δη¬ 
μόσιο τομέα ξένων χωρών. 

Η έρευνα θα απαιτήσει τις ακόλουθες εργασίες: 

- Σχεδιασμός ερωτηματολογίων και κατάρτιση οδηγιών 
και σχεδίων πινακοποίησης. 

- Εκτύπωση ερωτηματολογίων και επιστολών. 

- Διενέργεια έρευνας (συμπλήρωση ερωτηματολογίων 
με συνεντεύξεις). 

- Εκπαίδευση προσωπικού. 

- Επιλογή δείγματος κατά κλάδο ΣΤΑΚΟΔ. 

-Κατάρτιση προγραμμάτων επεξεργασίας σε Η/Υ. 

- Ελεγχος και κωδικογράφηση ερωτηματολογίων. 

- Μηχανογραφική επεξεργασία στοιχείων. 

- Κατάρτιση τελικών πινάκων. 

- Σύνταξη τελικής έκθεσης. 

2. Ο αριθμός των ατόμων που θα απασχοληθεί τόσο 
κατά την πρώτη φάση εργασιών όσο και κατά τη δεύτερη 
ορίζεται σε 27. 


Η κατά μήνα αποζημίωση καθορίζεται ως ακολούθως: 

1 χ 80.000 δρχ. χ 10 μήνες - 800.000 δρχ. 

4 χ 70.000 δρχ. χ 10 μήνες - 2.800.000 δρχ. 

7 χ 55.000 δρχ. χ 10 μήνες - 3.850.000 δρχ. 

15 χ 40.000 δρχ. χ 10 μήνες - 6.000.000 δρχ. 

ΣΥΝΟΛΙΚΗ ΔΑΠΑΝΗ 13.450.000 δρχ. 

3. Με απόφαση που θα εκδίδεται στην αρχή κάθε μήνα 
από τον Προϊστάμενο της αρμόδιας Δ/νσης της ΕΣΥΕ και 
θα υπογράφεται από τον Γενικό Γραμματέα της ΕΣΥΕ θα 
καθορίζονται τα ονόματα των υπαλλήλων ή ιδιωτων που θα 
εργαστούν. Η προσφερόμενη εργασία καθώς και το ποσό 
της αποζημίωσης που δικαιούται ο καθένας, ανάλογα με 
την εργασιά που θα προσφέρει και που δεν μπορεί να 
υπερβεί τον πιο πάνω καθοριζόμενο αριθμό υπαλλήλων 
και ιδιωτών - συνεργατών και το ποσό της κατ’ αποκοπήν 
αποζημίωσης, θα βεβαιώνεται από τον Προϊστάμενο της 
αρμόδιας Δ/νσης της ΕΣΥΕ. 

4. Η δαπάνη για τις ανωτέρω αποζημιώσεις καλύπτεται 
εξ' ολοκλήρου από το Συμβόλαιο της Γ.Σ. ΕΣΥΕ με την 
ΕΟΚ και θα βαρύνει τις πιστώσεις του προϋπολογισμού 
της Γ.Γ. ΕΣΥΕ οικονομικού έτους 1993 κατά οκτώ εκα¬ 
τομμύρια εβδομήντα χιλιάδες δρχ. (8.070.000 δρχ.) και οι¬ 
κονομικού έτους 1994 κατά 5 εκατομμύρια τριακόσιες 
ογδόντα χιλιάδες δρχ. (5.380.000 δρχ.) του φορέα 13 - 
150 (Γ.Γ. ΕΣΥΕ) με κωδικό αριθμό εξόδου 5354 (χρημα¬ 
τοδότηση ερευνητικών προγραμμάτων και αναλόγων ερ¬ 
γασιών σε συνεργασία με ΕΟΚ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΓΙΑΤΡΑΚΟΣ 

-♦- 

Αριθ. Π4ο/Φ18/οικ. 3435 (2) 

Αύξηση επιδομάτων που χορηγούνται σε άτομα με ειδικές 
ανάγκες και ηλικιωμένους. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν. 958/79 (ΦΕΚ 191/79 τ.Α') «περί αντικατα- 
στάσεως των άρθρων 1,2 και 5 του Ν. 1904/51 περί προ¬ 
στασίας και αποκαταστάσεως των τυφλών». 

β. Του Ν. 1284/82 (ΦΕΚ 114/82, τ.Α'), περί ρυθμίσεως 
ορισμένων μισθολογικών φορολογικών δασμολογικών και 
δημοσιολογιστικών θεμάτων. 

γ. Του Α.Ν. 421/37 (ΦΕΚ 2/37 τ.Α') περί διαθέσεως 
εσόδων τινών υπέρ της Κοινωνικής Πρόνοιας. 

δ. Του Δ/τος 321/69 (ΦΕΚ 205/89 τ.Α') περί Κώδικος 
Δημοσίου Λογιστικού, όπως τροποποιήθηκε και συμπλη¬ 
ρώθηκε με το Ν.Δ. 1337/73. 

ε. Του Δ/τος 162/73 (ΦΕΚ 227/73, τ.Α'), περί μέτρων 
προστασίας υπερηλίκων και χρονίως πασχόντων ατόμων. 

στ. Του άρθρου 17 του Ν. 1965/91 (ΦΕΚ 146/26 τ.Α'), 
με το οποίο κυρώθηκε η 3/ΟΙΚ. 43/17.5.91 (ΦΕΚ 345/ 
23.5.91 τ.Β') κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων, που 

αφορούσε αύξηση των επιδομάτων που καταβάλλονται σε 
τυφλούς, κωφάλαλους, βαριά νοητικά καθυστερημένους, 
ανασφάλιστα ή έμμεσα ασφαλισμένα άτομα με βαριές 
αναπηρίες, άτομα με βαριές αναπηρίες, άτομα με εγκε¬ 
φαλική παράλυση (σπαστικά) ηλικίας 0-18 ετών, ανασφά¬ 
λιστους παραπληγικούς, τετραπλήγικούς και βαριά ακρω¬ 
τηριασμένους, άτομα με μεσογειακή αναιμία ή συγγενή αι- 
μορραγική διάθεση, ως και του επιδόματος καυσίμων στα 
άτομα με πλήρη παράλυση των κάτω άκρων ή ακρωτηρια¬ 
σμό και των δύο ποδιών. 

2. Την Γ4/οικ. 172/15.1.1992 (ΦΕΚ 39/27.1.1992, 
τ.Β') απόφαση, περί αυξήσεως επιδομάτων που χορηγού¬ 
νται σε άτομα με ειδικές ανάγκες και ηλικιωμένους. 

3. Την Φ. 373/Γ3/3533/2.9.1988 (ΦΕΚ 683/15.9.88, 
τ.Β') κοινή απόφαση των Υφυπουργών Οικονομικών και 
Υγείας, Πρόνοιας και Κοινωνικών Ασφαλίσεων, που αφο¬ 
ρούσε αναπροσαρμογή του επιδόματος στεγαστικής συν¬ 
δρομής σε ανασφάλιστα και οικονομικά αδύνατα μοναχικά 
άτομα και ζεύγη. 

4. Τις διατάξεις του άρθρου 29α του Ν. 1558/1985, 
όπως τροποποιήθηκε με τις διατάξεις του άρθρου 27 του 
Ν. 2081/1992 (ΦΕΚ 154/10.9.92 τ.Α'), με τις οποίες 
προβλέπεται έλεγχος των δαπανών που προκαλούν οι κα¬ 
νονιστικές διοικητικές πράξεις. 

' 5. Την Υ. 2009/20.5.1993 (ΦΕΚ 365/Β/21.5.93) από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

6. Την Υ. 1938/11.12.1992 (ΦΕΚ 727/1992 τ. Β') από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων Φάνη Πάλλη-Πετρα- 
λιά». 

7. Την ανάγκη αύξησης των επιδομάτων που καταβάλ¬ 
λονται σε άτομα με ειδικές ανάγκες και ηλικιωμένους για 
την αντιμετώπιση των πρόσθετων δαπανών, που δημιουρ¬ 
γεί η αναπηρία τους και η ηλικία τους αποφασίζουμε: 

1. Αυξάνουμε κατά 10% (δέκα τοις εκατό) τα ποσά των 
επιδομάτων που καταβάλλονται σε άτομα με ειδικές ανά¬ 
γκες, όπως καθορίζονται στις παρακάτω κοινές αποφά¬ 
σεις, πλην του επιδόματος καυσίμων: 

α. Γ3/οικ. 43/17.5.91 (ΦΕΚ 345/23.5.91, τ.Β') των 
Υπουργών Οικονομικών και Υγείας, Πρόνοιας και Κοινωνι¬ 
κών Ασφαλίσεων, που κυρώθηκε με τον Ν. 1965/91, άρ¬ 
θρο 17 (ΦΕΚ 146, τ.Α') και αφορούσε αύξηση τών επιδο¬ 
μάτων που καταβάλλονται σε τυφλούς, κωφαλάλους, βα- 
ρειά νοητικά καθυστερημένους, ανασφάλιστα ή έμμεσα 
ασφαλισμένα άτομα με βαρειές αναπηρίες, άτομα με 
εγκεφαλική παράλυση (σπαστικά) ηλικίας 0-18 ετών, ανα¬ 
σφάλιστους παραπληγικούς, τετραπληγγικούς και βαρειά 
ακρωτηριασμένους, άτομα με μεσογειακή αναιμία ή συ- 
γενή αιμορραγική διάθεση. 

β. Φ. 373/Γ3/3533/2.9.1988 (ΦΕΚ. 683/15.9.88 τ.Β') 
των Υφυπουργών Οικονομικών και Υγείας, Πρόνοιας και 
Κοινωνικών Ασφαλίσεων, που αφορούσε αναπροσαρμογή 
του επιδόματος στεγαστικής συνδρομής σε ανασφάλιστα 
και οικονομικά αδύνατα μοναχικά άτομα και ζεύγη. 

2. Εγκρίνουμε την αύξηση του παρεχομένου επιδόμα¬ 
τος καυσίμων (βενζίνης) σε άτομα με παράλυση των κάτω 
άκρων ή ακρωτηριασμό και των δύο ποδιών με ποσοστό 
αναπηρίας 80% και άνω, από 14.000 δρχ., που έχει καθο¬ 
ριστεί με τις Γ4α/Φ. 15/849/88 (ΦΕΚ 168/88, τ.Β') και 


Γ3/οικ. 43/17.5.91 (ΦΕΚ 345/91 τ.Β') κοινή υπουργική 
απόφαση, σε 20.000 δρχ. μηνιαίως. 

3. Κάλυψη δαπάνης: 

α. Από τις διατάξεις αυτής της απόφασης, προκαλείται 
ετήσια δαπάνη σε βάρος του κρατικού προϋπολογισμού, 
ύψους 2.400.000.000 δρχ., η οποία θα βαρύνει τις πιστώ¬ 
σεις των οικείων ΚΑΕ (2632,2642-2649 και 2654) του ει¬ 
δικού φορέα 153 των Νομαρχιακών Προϋπολογισμών. Η 
ανωτέρω δαπάνη για το τρέχον οικονομικό έτος 1993 πε¬ 
ριορίζεται στο ποσό των 1.800.000.000 δρχ. και θα καλυ¬ 
φθεί από τις αντίστοιχες πιστώσεις του ειδικού φορέα 300 
του προϋπολογισμού εξόδων του Υπουργείου Υγείας, 
Πρόνοιας και Κοινωνικών Ασφαλίσεων, όπως έχουν ενι- 
σχυθεί με την αριθ. 2043090/8.7.93 απόφαση του 
Υπουργού των Οικονομικών. 

4. Οι παραπάνω κοινές υπουργικές αποφάσεις, κατά τα 
λοιπά ισχύουν ως έχουν. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

Κ. ΓΙΑΤΡΑΚΟΣ Φ. ΠΑΛΛΗ - ΠΕΤΡΑΛΙΑ 

-+- 

Αριθ. Φ.1/Ε/6676 (3) 

Ίδρυση Δημόσιου Ινστιτούτου Επαγγελματικής Κατάρτι¬ 
σης (ΙΕΚ) Καστοριάς. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 4 και 5 του Ν. 2009/1992 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» (ΦΕΚ 18-Α). 

2. Τις διατάξεις του άρθρου 3 της αριθ. 121/25.5.92 
(ΦΕΚ 371 τ.Β) «Κανονισμός λειτουργίας του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.)» 
όπως τροποποιήθηκε και ισχύει. 

3. Το άρθρο 29Α του Ν. 1558/85 που προστέθηκε με το 
άρθρο 27 του Ν. 2081/92. 

4. Την αριθμ. 18/13.7.93 απόφαση του Δ.Σ. του 
Ο.Ε.Ε.Κ. 

5. Την αριθμ. Υ. 2009/20.5.93 (ΦΕΚ 365/Β/21.5.93) 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

6. Το γεγονός ότι με την απόφαση αυτή για το τρέχον οι¬ 
κονομικό έτος προκαλείται δαπάνη σε βάρος του προϋπο¬ 
λογισμού. 

α) του Υπουργείου Παιδείας δρχ. 4.850.000 περίπου β) 
του Υπουργείου Υγείας 550.000 δρχ. περίπου και γ) του 
Νομικού Προσώπου Δημοσίου Δικαίου: «Οργανισμός 
Επαγγελματικής Εκπαίδευσης και Κατάρτισης», δρχ. 
5.500.000 δρχ. περίπου. Για κάθε ένα δε από τα επόμενα 
οικονομικά έτη δρχ. 17.600.000, 1.900.000 και 
16.000.000 αντίστοιχα. 

Οι ανωτέρω δαπάνες που αφορούν το τρέχον οικονο¬ 
μικό έτος θα αντιμετωπισθούν για μεν τον Τακτικό Προϋ¬ 
πολογισμό από τις πιστώσεις Υπουργείου Εθνικής Παι¬ 
δείας και θρησκευμάτων (Ε.Φ. 19-110, ΚΑΕ 5214) και 

από τις πιστώσεις Υπουργείου Υγείας (Ε.Φ. 15-400, ΚΑΕ 
5168) και από τις πιστώσεις του προϋπολογισμού του 
Ο.Ε.Ε.Κ. (επιχορηγείται από τον Κρατικό Προϋπολογισμό 
με ποσό δρχ. 2.490.000.000 και επιπλέον κατά 75% επί 
του παραπάνω ποσού από το Ευρωπαϊκό Κοινωνικό Τα¬ 
μείο). 

Για τα επόμενα οικονομικά έτη η δαπάνη θα καλυφθεί 
με την αναγραφή σχετικών πιστώσεων υπό τους ΚΑΕ 
0311,0325,0326,0323,0237,0351,0516,0257, 5168 
(Κρατικού Προϋπολογισμού) και 0412,0831,0832,0841, 
0842, 0843, 0845, 0863, 0888, 0889, 0891, 1261, 
1262,1293,1381,1441,1611,1731,1831,1899, 7111 
Προϋπολογισμού Ο.Ε.Ε.Κ., αποφασίζουμε: 

Ιδρύουμε Δημόσιο Ινστιτούτο Επαγγελματικής Κατάρτι¬ 
σης (Ι.Ε.Κ.) Καστοριάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1993 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 
ΥΦΥΠ. ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΙΟΥΦΛΙΑΣ 

-♦- 

Αριθ. 28797 (4) 

Τροποποίηση του εδ. β' της παρ. 4 της 30974/19.9.91 
απόφαση Υφυπουργού Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παραγράφου 2 του άρθρου 59 του 
Ν. 1958/91 «Τμήματα Αμειβομένων Αθλητών-Αθλητικές 
ανώνυμες εταιρείες και άλλες διατάξεις». 

2. Την υπ' αρ. 1947/10.10.92 κοινή απόφαση του Πρω¬ 
θυπουργού και της Υπουργού Πολιτισμού «ανάθεση αρμο¬ 
διοτήτων στον Υφυπουργό Πολιτισμού Ευάγγελο Μεϊμα- 
ράκη» (ΦΕΚ 732/Β/17.12.92). 

3. Την υπ’ αριθμ. 30974/19.9.91 απόφαση «Διαδικασία 
και προϋποθέσεις απόδοσης αναλογούντων ποσοστών 
από ΠΡΟ-ΠΟ και ΠΑΕ και σωματεία Α', Β' και Γ’ Εθνικών 
κατηγοριών, αποφασίζουμε: 

Τροποποιούμε: 

1) Το εδ. β' της παρ. 4 της υπ’ αρ. 30974/19.9.91 από¬ 
φασης ως εξής: 

εδ. β «αποχής τους από τους αγώνες επίσημους ή φιλι¬ 
κούς που κατά τις κείμενες διατάξεις μπορούν να περι¬ 
λαμβάνονται στο δελτίο ΠΡΟ-ΠΟ, καθώς και στην περί¬ 
πτωση αποχής τους από τα κατ’ έτος διεξαγόμενα επαγ¬ 
γελματικά πρωταθλήματα ποδοσφαίρου των Α' Β' και Γ' 
Εθνικής Κατηγορίας και 

2) Την παρ. 6 της ίδιας απόφασης ως εξής: 

«Τα ποσά που προκύπτουν από την σύμφωνα με τις πα¬ 
ραγράφους 4 και 5 της παρούσας απόφασης διακοπή των 
επιχορηγήσεων περιέρχονται στην Γ ενική Γ ραμματεία 
Αθλητισμού ως έσοδο αυτής. Το έσοδο αυτό όσο χρόνο 
διαρκεί η αποχή σε καμμία περίπτωση και με οποιαδήποτε 
μορφή δεν διανέμεται στις υπαίτιες ΠΑΕ ή σωματεία. Σε 
περίπτωση καθολικής αποχής των ΠΑΕ από τα κατ’ έτος 
διεξαγόμενα πρωταθλήματα Α', Β' και Γ' Εθνικής Κατηγο¬ 
ρίας το ποσοστό 0,5% που αποτελεί έσοδο της ΕΠΑΕ, πε¬ 


ριέρχεται ως έσοδο στην Γ.Γ.Α. και για όσο χρόνο διαρκεί 
η αποχή αυτή. 

Από την απόφαση αυτή ουδεμία δαπάνη προκαλείται σε 
βάρος του κρατικού προϋπολογισμού. 

Κατά τα λοιπά ισχύει ως έχει η υπ’ αριθμ. 30974/ 
19.9.91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1993 

Ο ΥΦΥΠΟΥΡΓΟΣ 

ΕΥΑΓ. ΜΕΪΜΑΡΑΚΗΣ 
-♦- 

Αριθ. 7001/2/529Θ (5) 

Ρύθμιση θεμάτων τοπικής αρμοδιότητας και υπηρεσιακής 

σφραγίδας του Τμήματος Ασφάλειας Ιεράπετρας Λασι- 

θίου. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 7 παρ. 1 του Ν. 48/1975 
«Περί της Εθνικής Σημαίας της Ελλάδος, του Εμβλήματος 
της Ελληνικής Δημοκρατίας, του όρκου των αναλαμβανό- 
ντων δημοσίαν εν γένει υπηρεσίαν, του τύπου των σφραγί¬ 
δων των Δημοσίων Αρχών και των εγγράφων τούτων» (Α' 
108). 

2. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το τελευταίο αντικαταστάθηκε με το 
άρθρο 1 παρ. 1 του Ν. 1590/1986 (Α' 49). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το 
οποίο προστέθηκε με το άρθρο 27 του Ν. 2081 /1992 (Α' 
154). 

4. Τις διατάξεις του Π.Δ. 137/1986 «Συγκρότηση της 
Γ ενικής Γ ραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

5. Τις διατάξεις της 7011/10/21 μθ από 28.5.1992 
απόφασης των Υπουργών Προεδρίας της Κυβέρνησης και 
Δημόσιας Τάξης « Ασκηση και από τον Υπουργό Δημόσιας 
Τάξης αρμοδιοτήτων του που μεταβίβασε στο Γενικό 
Γραμματέα, τον Προϊστάμενο του Κλάδου Αστυνομίας 
Ασφάλειας και Τάξης και άλλα όργανα του Υπουργείου 
Δημόσιας Τάξης» (Β' 383). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα 

Η τοπική αρμοδιότητα του Τμήματος Ασφάλειας Ιερά¬ 
πετρας συμπίπτει με την περιφέρεια του Αστυνομικού 
Τ μήματος Ιεράπετρας και των υφισταμένων του Αστυνο¬ 
μικών Σταθμών Μύρτου και Παχείας Άμμου. 

Άρθρο 2 

Τήρηση σφραγίδας 

Το Τμήμα Ασφάλειας Ιεράπετράς τηρεί ίδια σφραγίδα, η 
οποία τίθεται στα έγγραφα που εκδίδονται από την Υπη¬ 
ρεσία αυτή, σύμφωνα με τις διατάξεις των άρθρων 1 παρ. 
1 εδαφ. ζ' και 2 της 7011/11/6 από 6.5.1988 απόφασης 
του Υπουργού Δημόσιας Τάξης «Καθορισμός υπόχρεων, 
προς τήρηση σφραγίδων, Αστυνομικών Υπηρεσιών και των 
υπευθύνων για τη φύλαξή τους» και το συνημμένο σ' αυτή 
υπόδειγμα 7 σφραγίδας (Β' 285). 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1993 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
- 4 -- 

Αριθ. 7001/2/713στ' (6) 

Σύσταση Αστυνομικού Σταθμού Κροκυλείου Φωκίδος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 
Έχοντας υπόψη: 

1. Τις διατάξεις του άρθρου 11 παρ. 4 του Ν. 1481/ 
1984 «Οργανισμός Υπουργείου Δημόσιας Τάξης» (Α' 
152), όπως αντικαταστάθηκε με το άρθρο 1 παρ. 1 του Ν. 
1590/1986 (Α’ 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

4. Το γεγονός ότι από τις διατάξεις της παρούσης προ- 
καλείται δαπάνη σε βάρος του κρατικού προϋπολογισμού 
ύψους 900.000 δρχ. περίπου για το έτος 1993, η οποία 
δεν έχει προβλεφθεί, αλλά μπορεί να καλυφθεί από τις 
αντίστοιχες πιστώσεις του Ε.Φ. 43-210 του προϋπολογι¬ 
σμού εξόδων Ελληνικής Αστυνομίας, έτους 1993 με τους 
εξής Κ.Α'.Ε. 0722,0813,0824,0831,0832,1111,1112, 
1114, 1115, 1299, 1351, 1355, 1711 και 1.712. 

Για το έτος 1994 και για καθένα από τα επόμενα οικο¬ 
νομικά έτη, προκαλείται δαπάνη ύψους 870.000 δρχ., η 
οποία θα προβλεφθεί και θα καλυφθεί από τις αντίστοιχες 
πιστώσεις των κατ’ έτος προϋπολογισμών εξόδων της Ελ¬ 
ληνικής Αστυνομίας με τους εξής Κ.Α.Ε., 0813, 0824, 
0831,0832,1111,1112,1114,1351, και 1335, αποφα¬ 
σίζουμε: 

Άρθρο 1 

Σύσταση - Διοικητική υπαγωγή 

Συνιστάται και λειτουργεί Αστυνομικός Σταθμός Κροκυ- 
λείου, γενικής αρμοδιότητας, με έδρα την κοινότητα Κρο¬ 
κυλείου και διοικητική υπαγωγή στο Αστυνομικό Τμήμα Λι- 
δορικίου της Αστυνομικής Διεύθυνσης Φωκίδος. 


Άρθρο 2 
Έναρξης ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1993 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦—- 

Αριθ. Δ8/Δ/Φ6.10/307/ΟΙΚ. 17855 (7) 

Έγκριση μισθώσεως δικαιωμάτων μεταλλειοκτησίας επί 
των παραχωρήσεων μεταλλείων με αριθμούς 307,310, 
216, 217, 218, 219, 222, 223, 240, 250, 251, 269, 
270, 271,304,305, 306, 308,309,311,312,313 και 
314 του Νομού Βοιωτίας κατά ποσοστό 33,334/100. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

1. Με την με αριθ. πρωτ. Δ8/Δ/Φ6.10/307/οικ. 
17855/28.7.93 ταυτάριθμη απόφαση του Υφυπουργού 
Βιομηχανίας, Ενέργειας και Τεχνολογίας εγκρίνεται η 
μίσθωση των δικαιωμάτων μεταλλειοκτησίας των κα¬ 
τωτέρω μεταλλείων κατά ποσοστό 33,334/100 από 
την εκμισθώτρια «ΔΕΛΦΟΙ ΔΙΣΤΟΜΟΝ Ανώνυμος με¬ 
ταλλευτική εταιρεία» προς τη μισθώτρια «Ελληνικοί βω- 
ξίται Ελικώνος ΓΕΩΡΓΙΟΣ Λ. ΜΠΑΡΛΟΣ», ήτοι των με 
αριθμούς 307, 310, 216, 217, 218, 219, 222, 223, 
240, 250, 251, 269, 270, 271, 304, 305,. 306, 308, 
309, 311, 312, 313 και 314 του Νομού Βοιωτίας. 

2. Η υπ’ αριθμ. Δ8/Φ6.10/49/51/307/17422/3.9.92 
απόφασή μας, με την οποία παρεσχέθη έγκριση μισθώ¬ 
σεως δικαιωμάτων μεταλλειοκτησίας επί των ως άνω 
μεταλλείων ανακαλείται ενώ παραμένει ισχυρά ως 
προς τα υπόλοιπα μεταλλεία, ήτοι 299 του Ν. Βοιωτίας 
και 166 και 195 του Νομού Φθιώτιδος - Φωκίδος, γιατί, 
ύστερα από τον ειδικό όρο δ του ως άνω συμβολαίου, οι 
συμβαλλόμενες εταιρείες «ΔΕΛΦΟΙ ΔΙΣΤΟΜΟΝ ΑΜΕ» 
και «ΕΛΛΗΝΙΚΟΙ ΒΩΞΙΤΑΙ ΕΛΙΚΩΝΟΣ ΓΕΩΡΓΙΟΣ Λ. 
ΜΠΑΡΛΟΣ ΑΒΕΜΕ» συνομολογούν ότι δεν ισχύει ως 
προς τις μεταξύ τους σχέσεις, η μίσθωση που καταρτί¬ 
σθηκε μονομερώς (δι’ αυτοσυμβάσεως) από την μι- 
σθώτρια «ΕΛΛΗΝΙΚΟΙ ΒΩΞΙΤΑΙ ΕΛΙΚΩΝΟΣ Λ. ΜΠΑΡ¬ 
ΛΟΣ ΑΒΕΜΕ» με την υπ’ αριθ. 2782/92 συμβ/κή 
πράξη, η οποία εγκρίθηκε με την υπ’ αριθ. Δ8/Φ.6.10/ 
49/51/17422/3.9.92 απόφαση του Υπουργού Βιομη¬ 
χανίας, Ενέργειας και Τεχνολογίας. 

3. Η διάρκεια της ανωτέρω μισθώσεως λήγει την 
31.12.1995. 

4. Η εν λόγω σε περίληψη απόφαση υπογράφεται σύμ¬ 
φωνα με την υπ’ αριθ. Δ15/Φ19/13291/3.5.91 από¬ 
φαση του Υπουργού Βιομηχανίας, Ενέργειας και Τε¬ 
χνολογίας «Μεταβίβαση της εξουσίας να υπογράφουν 
«Με εντολή Υπουργού» οι Γενικοί Διευθυντές, οι Προϊ¬ 
στάμενοι των Διευθύνσεων και οι Προϊστάμενοι Τμημά¬ 
των του Υπουργείου Βιομηχανίας, Ενέργειας και Τε¬ 
χνολογίας (ΦΕΚ326/Β/15.5.91). 

5. Η έγκριση αυτή δεν καλύπτει νομικά ελαττώματα που 
μπορεί να υπάρχουν στη σύμβαση αυτή που εγκρίνεται, 

ούτε δημιουργεί ή καταργεί δικαιώματα που δεν προ¬ 
κύπτουν από τη σύμβαση αυτή, ούτε υφιστάμενες υπο¬ 
χρεώσεις των μεταλλειοκτητών που προβλέπονται από 
τις σχετικές περί δραστηριότητας των μεταλλείων δια¬ 
τάξεις των μεταλλευτικής νομοθεσίας. 

6. Η παρούσα σε περίληψη απόφαση, να δημοσιευθεί 
στην Εφημερίδα της Κυβερνήσεως, σύμφωνα με το άρ¬ 
θρο 76 παρ. 3 του Ν.Δ. 210/73 «Περί Μεταλλευτικού 
Κώδικος» (ΦΕΚ 277/Α/5.10.73). 

Αθήνα, 28 Ιουλίου 1993 

Με εντολή Υπουργού 
Ο Προϊστάμενος 
ΚΛΕΟΜΕΝΗΣ ΣΠΥΡΙΔΩΝΟΣ 

-♦- 

Αριθ. Υ. 2034/6.900 (8) 

Τροποποίηση απόφασης για την ανάθεση αρμοδιοτήτων 

στον Υφυπουργό Εμπορίου Μιχαήλ - Γεώργιο Λιάπη. 

Ο ΠΡΩΘΥΠΟΥΡΓΟΣ 
ΚΑΙ ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 (παρ. 5) και 22 (παρ. 2 στοιχ. γ’) του 
Ν. 1558/1985 «Κυβέρνηση και Κυβερνητικά Όργανα» (Α' 
137). 

3. Του Π.Δ. 397/1988 «Οργανισμός του Υπουργείου 
Εμπορίου» (Α' 185), όπως τροποποιήθηκε και ισχύει σή¬ 
μερα. 

4. Του Π.Δ. 374/1992 «Διορισμός Υπουργών και Υφυ¬ 
πουργών» (Α' 197). 

5. Την απόφασή μας αριθ. Υ. 1942/9.12.1992 «Ανά¬ 
θεση αρμοδιοτήτων στον Υφυπουργό Εμπορίου Μιχαήλ - 
Γεώργιο Λιάπη» (Β' 725). 

6. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στον Ν. 1558/1985, και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: 

Αρθρο 1 

Το άρθρο 2 της απόφασής μας αριθ. Υ. 1942/ 
9.12.1992 «Ανάθεση αρμοδιοτήτων στον Υφυπουργό 
Εμπορίου Μιχαήλ - Γεώργιο Λιάπη» (Β' 725) αντικαθί¬ 
σταται ως εξής: 

« Αρθρο 2 

Στον Υφυπουργό Εμπορίου Μιχαήλ - Γεώργιο Λιάπη ανα¬ 
θέτουμε την άσκηση των αρμοδιοτήτων επί θεμάτων: 

1) Της Γενικής Διεύθυνσης Εσωτερικού Εμπορίου, 
εκτός των Διευθύνσεων, α) Εμπορικών Οργανώσεων, β) 
Ασφαλιστικών Επιχειρήσεων και Αναλογιστικής και γ) Τι¬ 
μών Βιομηχανικών Προϊόντων - Φαρμάκων, οι αρμοδιότη¬ 
τες των οποίων ασκούνται από τον Υπουργό Εμπορίου. 

2) Της Γενικής Διεύθυνσης Διοικητικής Υποστήριξης, 
εκτός των Διευθύνσεων α) Διοικητικού και β) Οικονομικού, 
οι αρμοδιότητες των οποίων ασκούνται από τον Υπουργό 
Εμπορίου. 

3) Της Διεύθυνσης Πολιτικής Προμηθειών». 


Αρθρο 2 

Το άρθρο 4 της απόφασής μας αριθ. Υ. 1942/ 
9.12.1992 «Ανάθεση αρμοδιοτήτων στον Υφυπουργό 
Εμπορίου Μιχαήλ - Γεώργιο Λιάπη» (Β' 725) καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1993 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΒΑΣΙΛ. ΚΟΝΤΟΠΑΝΝΟΠΟΥΛΟΣ 
-"♦- 

Αριθ. ΕΣ 5043 (9) 

Ψήφιση Ο.Ε.Υ. κοιν. Βλυχού Νομού Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε με αυτές του άρθρου 26 του Ν. 1832/ 
89. 

2. Τις διατάξεις των άρθρων 1 - 4 του Ν. 1586/86. 

3. Τις διατάξεις του Π.Δ. 379/87 και 22/90. 

4. Τις αριθ. 53560/6.8.86, 75643/16.1.87 και 4403/ 
20.1.88 εγκυκλίους του ΥΠ.ΕΣ. 

5. Την αριθ. 7/93 απόφαση του κοινοτικού συμβουλίου 
Βλυχού, αναφορικά με την ψήφισή του Ο.Ε.Υ. της ομώνυ¬ 
μης κοινότητας. 

6. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 παρ. 9 του Ν. 1586/86, που διατυ¬ 
πώθηκε στο αριθ. 2/93 πρακτικό του. 

7. Τα στοιχεία του σχετικού φακέλλου, αποφασί¬ 
ζουμε: 

Εγκρίνουμε τον Ο.Ε.Υ. της κοινότητας Βλυχού, που ψη¬ 
φίστηκε με την αριθ. 7/93 απόφαση του κοινοτικού συμ¬ 
βουλίου και ο οποίος παρουσιάζει την παρακάτω διάρ¬ 
θρωση και διαβάθμιση. 

Αρθρο 1 

Η Υπηρεσία της κοινότητας συγκροτείται από τη Διοικη¬ 
τική Υπηρεσία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της κοινότητας διαρθρώνο¬ 
νται - διαβαθμίζονται ως εξής: 

I. ΜΟΝΙΜΟ ΠΡΟΣΩΠΙΚΟ 

Μία (1) θέση Γραμματέα του κλάδου ΔΕΙ με βαθμό Γ - 
Α. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές τη λύση της υπαλληλικής σχέσης, την 
ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται 

από τον Οργανισμό ρυθμίζονται από τις διατάξεις του Ν. 
1188/81 και των διαταγμάτων που εκδίδονται οε εκτέ¬ 
λεση του νόμου αυτού. 

Αρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανή¬ 
κουν: 

α. Η μέριμνα για την’ τήρηση του βιβλίου επίπλων και 
σκευών και η διαφύλαξη αυτού. 

β. Η μέριμνα για την τήρηση και φύλαξη των προβλεπο- 
μένων από το νόμο βιβλίων της κοινότητας των φακέλλων 
του αρχείου και τη σφραγίδα της κοινότητας. 

γ. Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της κοι¬ 
νότητας, πλην της απόρρητης, αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ. Η τήρηση των πρακτικών των συνεδριάσεων του Κ.Σ. 
η καταχώρησή των βιβλίο αυτού, η μέριμνα για την υπο¬ 
γραφή του και η έκδοση αντιγράφων. 

ε. Η κατάρτιση με τον Πρόεδρο σχεδίου προϋπολογι¬ 
σμού της κοινότητας, η σύνταξη και συνυπογραφή με τον 
Πρόεδρο της Κοινότητας των βεβαιωτικών καταλόγων 
επιβολής βεβαιώσεως και εισπράξεως εν γένει κοινοτικών 
εσόδων και η διεξαγωγή εν γένει λογιστικής υπηρεσίας 
της κοινότητας. 

στ. Η ενημέρωση του προέδρου για την πορεία των οι¬ 
κονομικών της κοινότητας και η προσυπογράφή με τον 
Πρόεδρο των χρηματικών ενταλμάτων της κοινότητας. 

ζ. η προσυπογράφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η. Η φροντίδα για τη λειτουργία των Υπηρεσιών της κοι¬ 
νότητας, ύδρευσης, φωτισμού, άρδευση και πάσης δη- 
μιουργηθησομένης υπηρεσίας στο μέλλον. 

θ. Η τήρηση και φύλαξη των μητρώων αρρένων, δημοτο¬ 
λογίων και ληξιαρχικών βεβαιώσεων. 

ι. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην κοι¬ 
νότητα από νόμους, διατάγματα κ.λπ. 

Αρθρο 5 

Αυτός ο Οργανισμός ισχύει από τη δημοσίευσή του στην 
Εφημερίδα της Κυβερνήσεως. 

Από τις διατάξεις της απόφασης αυτής προκαλείται δα¬ 
πάνη σε βάρος του πρ/σμού της κοινότητας Βλυχού 
ύψους 2.500.000 δρχ. και έχει εγγράφει πίστωση 
2.500.000 δρχ. στον Κ.Α. 05/111.1 του σκέλους των εξό¬ 
δων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 21 Ιουλίου 1993 

Η Νομάρχης 
ΑΓΓΕΛΑ ΑΒΟΥΡΗ 

-Φ- 

Αριθ. 9718 (10) 

Ονομασία ανωνύμων συνοικισμών στην περιφέρεια Κοιν. 

Καλλιθέας Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις των άρθρων 11 παρ. 2, 80 και 164 του 
Δημοτικού και Κοινοτικού Κώδικα (Π.Δ. 323/89). 

2. Το 104360/7.10.91 έγγραφο του Υπ. Εσωτερικών. 

3. Την 14/93 απόφαση του Κοιν. Συμβουλίου Καλλι¬ 
θέας, με την οποία αποφασίζει τον καθορισμό της ονομα¬ 
σίας των νέων ανωνύμων οικισμών της Κοινότητας σε 
«Φλαμπουράκια» και «Κλοβίνος» που απογράφτηκαν για 
πρώτη φορά κατά την απογραφή του 1991. 

4. Το 15234/24.5.93 έγγραφο του Υπ. Εσωτερικών που 
μας πληροφορεί ότι το Συμβούλιο Τοπωνυμιών γνωμοδό- 
τησε στις 20.5.1993 υπέρ της ονομασίας των ανωνύμων 
συνοικισμών στην περιφέρεια της Κοινότητας Καλλιθέας 
σε «Φλαμπουράκια, τα» και σε «Κλοβίνος, ο», αποφασί¬ 
ζουμε: 

Εγκρίνουμε την 14/93 απόφαση του Κοινοτικού Συμ¬ 
βουλίου Καλλιθέας με την οποία καθορίζεται η ονομασία 
των νέων ανωνύμων οικισμών της, σε «Φλαμπουράκια, τα» 
και σε «Κλοβίνος, ο». 

Από την παρούσα δεν προκαλείται δαπάνη σε βάρος του 
Δημοσίου ή της Κοινότητος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αμφισσα, 26 Ιουλίου 1993 
Ο Νομάρχης κ.α.α. 

Ο Διευθυντής 
ΒΑΣ. ΝΙΚΟΛΕΤΟΣ 

- ♦ -- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 400/2.6.93 (τ.Β') όπου δημοσιεύθηκε περί¬ 
ληψη της 1945/13.5.93 απόφασης του Νομάρχη Λακω¬ 
νίας «περί μη υπαγωγής της Κοινότητας Αιγιών στις διατά¬ 
ξεις του Α' μέρους του Ν. 1188/81» γίνονται οι παρακάτω 
διορθώσεις: α) Στο θέμα της περίληψης στον πρώτο στίχο 
αντί του εσφαλμένου «κοινότητας Νεοχωρίου» στο ορθό 
«κοινότητας Αιγιών» και β) στο κείμενο της περίληψης 
στον 7ο στίχο αντί του εσφαλμένου «κοινότητας Νεοχω- 
στο ορθό «κοινότης Αιγιών». 

(Από τη Νομαρχία Λακωνίας) 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


: κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 



Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















